ایران "آستانا پروسه سینه داخیل اولان اؤلکه‌لرین سوریه دؤولتی‌نین گله جگی ایله باغلی قرارلار قبول ائتمه‌سی" خبرلرینی تکذیب ائدیب.
ایرانلی اویرنجیلر خبر آژانسی‌نین (ایسنا) معلوماتینا گؤره، ایران خاریجی ایشلر ناظیرلیگی‌نین سؤزچوسو سید عباس موسوی "آستانا پروسه سی اؤلکه‌لری‌نین سوریه دؤولتی‌نین گله جگی ایله باغلی قرار قبول ائتمه‌سی خبری حقیقتی عکس ائتدیرمیر" ایفاده‌سینی ایشلدیب.
تهران رهبرلیگی هر زامان سوریه دؤولتی و میللتی‌نین یانیندا اولدوغونو ایفاده ائدن موسوی "سوریه خالقی سوریه-نین گله جگی ایله باغلی قرار وئرمه‌لی‌دیر" دئییب.
داها اول، روسیا مدیاسیندا دا "روسیا، تورکیه و ایران-ین، سوریه-ده بشار اسدین رهبرلیک‌دن اوزاقلاشدیریب موخالیفتین ده آرا‌لاریندا اولدوغو بیر کئچید حکومتی قورماغی پلانلاشدیردیغی" ادعا‌لاری یئر آلمیشدی.
آستانا پروسه سی سوریه-ده دایمی باریش ین تامین ائدیلمه‌سی اوچون تورکیه، روسیا و ایران طرفیندن 2017-جی ایلده باشلادیلیب.
